
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταβίβαση αρμοδιοτήτων Αναπληρωτού Υπουργού Πολιτισμού 
και δικαιώματος υπογραφής «με εντολή Αναπληρωτού Υπουρ¬ 
γού» στο Γενικό Γραμματέα και στους προϊσταμένους διευθύν¬ 
σεων και τμημάτων της Γενικής Γραμματείας Λαϊκής Επιμόρ¬ 
φωσης. 1 

Έγκριση Προϋπολογισμού Εσόδων - Εξόδων του Ο.Λ Π. οικονομι- 

κής χρήσης 1991. 2 

Τροποποίηση Αποφάσεων ΥΕΝ. 3 

Σύσταση Δημοτικής Επιχείρησης Ανάπτυξης Δήμου Δάφνης Αττι¬ 
κής. 4 

Συγκρότηση Νομαρχιακής Επιτροπής Επαγγελματικής Κατάρτι¬ 
σης και Απασχόλησης Ν. Αιτωλοακαρνανίας. 5 

Σύσταση ίδιου Νομικού Προσώπου στην Κοιν. Ασημένιου Ν. Έβρου 
με την επωνυμία «Σχολική Επιτροπή Νηπιαγωγείου και Δημοτι¬ 
κού Σχολείου Ασημένιου».;. 6 

Σύσταση ιδίου Νομικού Προσώπου στην Κοιν. Δόξας Ν. Έβρου με 
την επωνυμία «Σχολική Επιτροπή Δημοτικού Σχολείου και Νη¬ 
πιαγωγείου Δόξας». 7 

Σύσταση ιδίου Νομικού Προσώπου στην Κοινότητα Δελερίων του 
Νομού Λάρισας με την επωνυμία «Σχολική Επιτροπή Δημοτικού 

Σχολείου και Νηπιαγωγείου. 8 

Σύσταση ιδίου Νομικού Προσώπου στην Κοινότητα Τερψιθέας του 
Νομού Λάρισας με την επωνυμία «Σχολική Επιτροπή Δημοτι¬ 
κών Σχολείων (Δημοτικό - Νηπιαγωγείο)». 9 

Σύσταση Νομικού Προσώπου στην Κοινότητα Καραβομύλου Ν. 
Φθ/δας με την επωνυμία «Σχολική Επιτροπή Δημοτικού Σχο¬ 
λείου και Νηπιαγωγείου». 10 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 1170 (1) 


Μεταβίβαση αρμοδιοτήτων Αναπληρωτού Υπουργού Πολιτισμού και 
δικαιώματος υπογραφής «με εντολή Αναπληρωτού Υπουργού» στο 
Γενικό Γραμματέα και στους προϊσταμένους διευθύνσεων και τμη¬ 
μάτων της Γενικής Γραμματείας Λαϊκής Επιμόρφωσης. 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 18 του Ν. 1320/83 (ΦΕΚ 6Α') «πρόσ¬ 
ληψη στο δημόσιο τομέα και άλλες διατάξεις». 

2. Τις διατάξεις των άρθρων 16 και 29 του Ν. 1558/85 «Κυβέρ¬ 
νηση και Κυβερνητικά όργανα» (ΦΕΚ 137 Α’). 

3.. Το Π.Δ. 132/89 «Διάρθρωση και αρμοδιότητες των υπηρεσιών 
της Γενικής Γραμματείας Λαϊκής Επιμόρφωσης του Υπουργείου Πολι¬ 
τισμού» (ΦΕΚ 64 Α'). 

4. Την αριθμ. Υ 1021/90 απόφαση του Πρωθυπουργού «Καθορι¬ 
σμός αρμοδιοτήτων της Αναπληρωτού Υπουργού Πολιτισμού Άννας 


Ψαρούδα Μπενάκη» (ΦΕΚ 286 Β). ' 

5. Την αριθμ. 6396/30.11.90 κοινή απόφαση των Υπουργών Προ¬ 
εδρίας της Κυβέρνησης και της αναπληρωτού Υπουργού Πολιτισμού 
«Καθορισμός αρμοδιοτήτων υπογραφής των εγγράφων της Γενικής 
Γραμματείας Λαϊκής Επιμόρφωσης» (ΦΕΚ 755 Β'). 

6. Την ανάγκη διασφάλισης της εύρυθμης λειτουργίας των υπηρε¬ 
σιών της Γενικής Γραμματείας Λαϊκής Επιμόρφωσης και της ταχείας 
προώθησης των υποθέσεων, αποφασίζουμε: 

Άρθρο 1 

Στο Γενικό Γραμματέα Λαϊκής Επιμόρφωσης μεταβιβάζεται η εξου¬ 
σιοδότηση υπογραφής με εντολή αναπληρωτού Υπουργού σε θέματα 
που αφορούν σε: - 

1. Αποφάσεις, εγκυκλίους και έγγραφα αρμοδιότητας περισσοτέρων 
προϊσταμένων διευθύνσεων. 

2. Έγκριση κατανομής επιχορηγήσεων και Π.Δ.Ε. 

3. Προτάσεις εγγραφής πιστώσεων από το αποθεματικό. 

4. Αποφάσεις για μεταφορά πιστώσεων από Υπουργείο σε Υπουρ¬ 
γείο. , 

5. Τροποποιήσεις προγράμματος Δημ. Επενδύσεων. 

6. Αποφάσεις έγκρισης για να ακολουθηθεί η διαδικασία της απευ¬ 
θείας ανάθεσης (άρθρο 22 Π. Δ/τος 173/90) και αποφάσεις απευθείας 
ανάθεσης (άρθροι 22 Π. Δ/τος 173/90) και απευθείας ανάθεσης κα¬ 
θώς και κάθε σχετική με το θέμα απόφαση σύμφωνα με τις διατάξεις 
της παρ. 20 του άρθρου 3 του Ν. 1797/88 για τις περιπτώσεις που η 
σχετική δαπάνη υπερβαίνει το ποσό των 5.000.000 δρχ. 

7. Αποφάσεις και εντολές που αφορούν δαπάνες, εγκρίσεις, κατανομή 
χρηματοδοτήσεων Δ.Σ., προκηρύξεις δημοσίων διαγωνισμών αποφά¬ 
σεις κατακύρωση αποτελεσμάτων διαγωνισμών και συμβάσεις, καθώς 
και η κάθε σχετική με το θέμα απόφαση στις περιπτώσεις που η σχετική 
δαπάνη υπερβαίνει το ποσό των 20.000.000 δρχ. 

8. Κατάρτιση ενιαίου προγράμματος προμηθειών ή προτάσεις για 
χορήγηση εξουσιοδοτήσεων. 

9. Απαντήσεις σε αιτήματα επανεξέτασης ή αναφορές παραπόνων ή 
καταγγελίες πολιτών κατά πράξεων ή παραλείψεων υπηρεσιακών ορ¬ 
γάνων της Γ.Γ.Λ.Ε. ή των εποπτευομένων Ν.Ε.Λ.Ε. 

10. Τοποθέτηση προϊσταμένων Δ/νσεων, αυτοτελών τμημάτων και 
αυτοτελών γραφείων. 

11. Κύρωση πινάκων επιτυχίας που καταρτίστηκαν με τη διαδικασία 
της επιλογής και εκδίκαση ενστάσεων κατά των πινάκων αυτών. 

12. Άδεια για την αποστολή οποιουδήποτε προσώπου στο εξωτερικό 
για υπηρεσιακούς λόγους. 

13. Άσκηση πειθαρχικής δίωξης κατά υπαλλήλου της Γ.Γ.Λ.Ε. 

14. Σύσταση και συγκρότηση συλλογικών οργάνων. 

15. Κύρωση πινάκων προακτέων. 

16. Χορήγηση κανονικών και αναρρωτικών αδειών στους προϊστα¬ 
μένους των Διευθύνσεων. 

17. Σχετικά με μεταθέσεις ερωτήματα προς το Υπηρεσιακό Συμβού- 

λιο και πράξεις μετάθεσης υπαλλήλων, εφ' όσον αφορούν δια μεταθέσεις 
ως τοποθετήσεις προϊσταμένων διευθύνσεων και τμημάτων. 

Άρθρο 2 

1. Σε όλους τους Προϊσταμένους Διευθύνσεων μεταβιβάζουμε τις 
ακόλουθες αρμοδιότητες καθώς και το δικαίωμα να υπογράφουν «με 
Εντολή Αναπληρωτού Υπουργού» σε θέματα που αφορούν σε: 

α) Ορισμό υπαλλήλων με οποιαδήποτε σχέση εργασίας για παρακο¬ 
λούθηση χωρίς εκπαιδευτική άδεια συνεδρίων, σεμιναρίων και εκπαι¬ 
δευτικών προγραμμάτων εσωτερικού, 
β) Έκδοση εγκυκλίων. 

γ) Πράξεις για τη θέση εγγράφων στο αρχείο για θέματα αρμοδιότη¬ 
τας περισσοτέρων τμημάτων της ίδιας Διεύθυνσης καθώς και έγκριση 
χορήγησης αντιγράφων των εγγράφων αυτών. 

δ) Μετακίνηση υπαλλήλων και προϊσταμένων τμημάτων και γρα¬ 
φείων μέσα στην ίδια διεύθυνση. 

2. Στον προϊστάμενο της Διεύθυνσης Διοικητικού - Οικονομικού με¬ 
ταβιβάζουμε τις ακόλουθες αρμοδιότητες καθώς και το δικαίωμα να 
υπογράφει «με εντολή Αναπληρωτού Υπουργού» αποφάσεις, έγγραφα 
και λοιπές διοικητικές πράξεις σε θέματα που αφορούν σε: 

α) Ορισμό μελών συλλογικών οργάνων (με την επιφύλαξη της παρ. 
1γ της αριθ. ΔΙΚΚΠΟ/Φ. 10/36090/25.10.90 εγκυκλίου του 
Υπουργείου Προεδρίας της Κυβέρνησης. 

β) Τοποθετήσεις υπαλλήλων και προϊσταμένων Τμημάτων, 
γ) Αποφάσεις μετατάξεων από κλάδο σε κλάδο, 
δ) Ερωτήματα προς το Υπηρεσιακό Συμβούλιο για θέματα υπηρεσια¬ 
κής κατάστασης όλων των υπαλλήλων με οποιαδήποτε σχέση εργασίας, 
πλην της πειθαρχικής παραπομπής. 

ε) Πράξεις λύσης της υπαλληλικής σχέσης λόγω αποδοχής παραίτη¬ 
σης και λόγω απόλυσης για τις περιπτώσεις του άρθρου 257 του Υπαλ¬ 
ληλικού Κώδικα (Π.Δ. 611/77), εκτός των υπό στοιχ. στ' και ζ - περι¬ 
πτώσεων. 

στ) Χορήγηση άδειας για την άσκηση ιδιώτικού έργου επ’ αμοιβή, 
ζ) Χορήγηση εκπαιδευτικών αδειών στους υπαλλήλους, 
η) Πράξεις διορισμού ή πρόσληψης όλων των υπαλλήλων, 
θ) Λύσης της σύμβασης εργασίας του προσωπικού με σχέση εργασίας 
ιδιωτικού δικαίου, εκτός από την περίπτωση λύσης της σχέσης λόγω 
ορίου ηλικίας. 

ι) Πράξεις με τις οποίες παρέχονται εγκρίσεις για τις υπηρεσιακές με¬ 
τακινήσεις εκτός έδρας με δικαίωμα αποζημίωσης των πολιτικών 
υπαλλήλων πέρα από τις ημέρες που καθορίζονται με την 12455/ 
7.11.1984 απόφαση του Υπουργού Προεδρίας της Κυβέρνησης. 

ια) Αποφάσεις για τη μετακίνηση εκτός έδρας για εκτέλεση υπηρε¬ 
σίας στο εσωτερικό των υπαλλήλων με οποιαδήποτε σχέση εργασίας κα¬ 
θώς και ιδιωτών. 

ιβ) Προκήρυξη πλήρωσης θέσεων. 

ιγ) Πράξεις για τη θέση υπαλλήλων σε αργία ή διαθεσιμότητα, 
ιδ) Πράξεις για τη θέση εγγράφων στο Αρχείο για θέματα αρμοδιότη¬ 
τας περισσοτέρων τμημάτων καθώς και έγκριση χορήγησης αντιγρά¬ 
φων των εγγράφων αυτών, συμπεριλαμβανομένης και της έγκρισης 
γνωστοποίησης διοικητικών εγγράφων κατά το άρθρο 16 του Ν. 
1599/86. 

ιε) Αποφάσεις έγκρισης για να ακολουθηθεί η διαδικασία της απευ¬ 
θείας ανάθεσης (άρθρο 22 Π. Δ/τος 173/90 και αποφάσεις απευθείας 
ανάθεσης και συμβάσεις, καθώς και κάθε σχετική με το θέμα απόφαση, 
σύμφωνα με τις διατάξεις της παρ. 20 του άρθρου 3 του Ν. 1797/88, 
για τις περιπτώσεις που η σχετική δαπάνη είναι από 2.000.000 μέχρι 

5.000.000 δρχ. 

ιστ) Αποφάσεις και εντολές που αφορούν δαπάνες, εγκρίσεις, κατα¬ 
νομή χρηματοδοτήσεων Δημ. Επ., προκηρύξεις δημοσίων διαγωνι¬ 
σμών, αποφάσεις κατακύρωσης αποτελεσμάτων διαγωνισμών και συμ¬ 
βάσεις, καθώς και κάθε σχετική με το θέμα απόφαση, στις περιπτώσεις 
που η σχετική δαπάνη είναι από 5.000.000 μέχρι 20.000.000 δρχ. 

ιζ) Προτάσεις καθιέρωσης υπερωριακής εργασίας για το προσωπικό 
ιδιωτ. δικαίου στο Υπουργείο Εργασίας και την απασχόλησή του κατά 
τις Κυριακές και εξαιρέσιμες. 

ιη) Αποφάσεις ορισμού υπολόγων Χ.Ε.Π., ανεξαρτήτως ποσού, 
ιθ) Εντολές προς τους υπολόγους για την καταβολή δαπάνων από τα 
χρηματικά εντάλματα προπληρωμής που έχουν εκδοθεί στο όνομά τους 
από του ποσού των 2.000.000 δραχμών και πάνω για κάθε περί¬ 
πτωση. 

κ) Προτάσεις στο Γ.Λ.Κ. για αυξομείωση των πιστώσεων του τακτι¬ 


κού προϋπολογισμού, από του ποσού των 5.000.000 δρανιιών, για 
κάθε περίπτωση. 

κα) Πράξεις θεώρησης των καταστάσεων εκκαθάρισης όλων των δα¬ 
πανών, καθώς και τα σχετικά διαβιβαστικά έγγραφα από του ποσού 
των 2.000.000 δραχμών και πάνω για κάθε περίπτωση. 

κβ) Αποφάσεις για μεταβίβαση πιστώσεων στις Νομαρχίες με επι¬ 
τροπικά εντάλματα πληρωμής από του ποσού των 2.000.000 δραχ¬ 
μών και πάνω για κάθε περίπτωση. 

κγ) Ορισμός υπολόγου- διαχειριστή υλικού, 
κδ) Αποφάσεις ορισμού μελών επιτροπής παραλαβής υλικών και ερ¬ 
γασιών. 

κε) Προτάσεις μεταφράς πίστωσης από ένα κωδικό αριθμό σε άλλο 
κωδικό αριθμό των φορέων του Υπουργείου ή άλλων Υπουργείων, κα¬ 
θώς και αναλήψεις πιστώσεων, από του ποσού των 2.000.000 δραχ¬ 
μών και πάνω. 

κστ) Προτάσεις για εγγραφή προβλέψεων θέσεων προσωπικού, 
κζ) Αποφάσεις Επιχορήγησης των Νομαρχιακών Επιτροπών Λαϊκής 
Επιμόρφωσης (Ν.Ε.Λ.Ε.), ανεξαρτήτου ποσού. 

κη) Προτάσεις χρηματοδότησης των συλλογικών αποφάσεων του 
προγράμματος Δημοσίων Επενδύσεων και όλα τα διαβιβαστικά προς 
την Τράπεζα της Ελλάδος έγγραφα ανεξάρτητα από ποσό. 

κθ) Παροχή πληροφοριών στοιχείων προς ΣΤΕ, Ελεγκτικό Συνέδριο 
και λοιπά Διοικητικά δικαστήρια. 

λ) Χορήγηση αναρρωτικών αδειών στους προϊσταμένους των τμημά¬ 
των και σε όλους τους υπαλλήλους και χορήγηση κανονικών αδειών 
στους μονίμους υπαλλήλους ανεξαρτήτως βαθμού, καθώς και στους 
υπαλλήλους με σύμβαση. 

λα) Καθορισμός ανωτάτου ορίου τηλεφωνικών συνδιαλέξων και κα¬ 
ταλογισμό υπέρβασης επιτρεπομένου ανωτάτου ορίου τηλεφωνικών 
συνδιαλέξεων. 

3. Στον Προϊστάμενο της Διεύθυνσης Προγραμμάτων μεταβιβά¬ 
ζουμε την αρμοδιότητα να υπογράφει με Εντολή Αναπληρωτού Υπουρ¬ 
γού για αποφάσεις παρέκκλισης προθεσμιών του Ν. 79/73 για από¬ 
κτηση απολυτηρίου Δημοτικού Σχολείου σε ενήλικες. 

Άρθρο 3 

1. Σε όλους τους προϊσταμένους των τμημάτων μεταβιβάζουμε τις 
ακόλουθες αμοδιότητες καθώς και το δικαίωμα να υπογράφουν «με 
Εντολή Αναπληρωτού Υπουργού», αποφάσεις, έγγραφα και λοιπές διοι¬ 
κητικές πράξεις σε θέματα που αφορούν σε: 

α) Έγγραφα με τα οποία κοινοποιούνται εγκύκλιοι στις Νομαρχιακές 
Επιτροπές Λαϊκής Επιμόρφωσης (Ν.Ε.Λ.Ε.). 

β) Έγγραφα για παροχή πληροφοριών σχετικών με τη λειτουργία 
της Λαϊκής Επιμόρφωσης προς ιδιώτες, συλλόγους, φορείς κ.λ.π. 

γ) Προπαρασκευαστικά υπομνηστικά και γενικότερα όλα τα διαδικα¬ 
στικά έγγραφα οποιοσδήποτε περιεχομένου περιλαμβανομένων και 
εκείνων με τα οποία ζητούνται ή παρέχονται πληροφορίες ή ανακοινώ¬ 
νονται πράξεις της Διοίκησης. 

δ) Πράξεις με τις οποίες τίθενται έγγραφα στο αρχείο, 
ε) Αλληλογραφία με φορείς του Δημόσιου Τομέα για τρέχοντα υπηρε¬ 
σιακά θέματα. 

στ) Έγκριση χορήγησης αντιγράφων από το τηρούμενο στη Διεύ¬ 
θυνση αρχείο συμπεριλαμβανομένης και της έγκρισης γνωστοποίησης 
διοικητικών εγγράφων κατά το άρθρο 16 του Ν. 1599/86. 

2. Στον προϊστάμενο του τμήματος Διοικητικού μεταβιβάζουμε τις 
ακόλουθες αρμοδιότητες καθώς και το δικαίωμα να υπογράφει «με 
Εντολή Αναπληρωτού Υπουργού» αποφάσεις, έγγραφα και λοιπές διοι¬ 
κητικές πράξεις σε θέματα που αφορούν σε: 

α) Πράξεις προαγωγής των μονίμων υπαλλήλων, 
β) Αποφάσεις αλλαγής κλιμακίου των υπαλλήλων κατά τις διατάξεις 
του Ν. 1505/1984. 

γ) Διαπιστωτικές πράξεις και διαδικαστικές ενέργειες απόλυσης 
λόγω 35ετίοις ή ορίου ηλικίοις ή θοινάτου ή έκπτωσης όλων των μονί¬ 
μων υπολλήλων και διαπιστωτικές πράξεις λύσης εργασιοικής σχέσης 
λόγω ορίου ηλικίας προσωπικού ιδιωτικού δικαίου. 

δ) Απαντήσεις σε αιτήματα υπαλλήλων σχετικά με την υπηρεσιαική 
τους κατάσταση. 

ε) Βεβαιώσεις για την πραγματοποίηση υπερωριαικής έργασίοις των 
υπολλήλων. 

στ) Τα πιστοποιητικά ή βεβαιώσεις για την υπηρεσιακή ή μισθολο- 
γική κατάσταση των υπολλήλων και γενικά πιστοποιητικά και βεβαιώ¬ 
σεις για θέματα που είναι δυνατό να βεβαιωθούν από στοιχεία που τη- 

ρούνται στην υπηρεσία. 

ζ) Πράξεις μονιμοποίησης υπαλλήλων. 

η) Πράξεις που αναφέρονται στη μισθολογική κατάσταση και εξέλιξη 
του προσωπικού με σχέση εργασίας ιδιωτικού δικαίου. 

θ) Ανακοινώσεις αποφάσεων διορισμού και έγγραφα κοινοποίησης 
καταστάσεων του άρθρου 8 του Ν. 1586/1986. 

ι) Αποφάσεις χορήγησης αδειών χωρίς αποδοχές ή κύησης ή λοχείας 
στους υπαλλήλους με οποιαδήποτε σχέση εργασίας. 

ια) Αποφάσεις χορήγησης αναρρωτικών αδειών σε όλους τους υπαλ¬ 
λήλους, τα έγγραφα παραπομπής των υπαλλήλων για υγειονομική εξέ¬ 
ταση καθώς και τις αποφάσεις δικαιολόγησης της αποχής από τα υπη¬ 
ρεσιακά καθήκοντα για λόγους ασθένειας με'αποδοχές ή χωρίς αποδο¬ 
χές των υπαλλήλων με σχέση εργασίας ιδιωτικού δικαίου. 

ιβ) Θεωρήσεις των βιβλιαρίων νοσηλείας των υπαλλήλων και των 
μελών των οικογενειών τους καθώς και κάθε σχετικό μ’ αυτά έγγραφο. 

ιγ) Τις περιλήψεις αποφάσεων και πράξεων που δημοσιεύονται στην 
Εφημερίδα της Κυβερνήσεως και στον ημερήσιο τύπο, καθώς και τις 
εντολές δημοσίευσης στην Εφημερίδα της Κυβερνήσεως Προεδρικών 
Διαταγμάτων και λοιπών πράξεων. 

ιδ) Αποφάσεις προσαύξησης του μισθού των υπαλλήλων με τα επιδό¬ 
ματα χρόνου υπηρεσίας, σπουδών και λοιπά επιδόματα. 

ιε) Επισημείωση για τη θέση εγγράφων στο αρχείο της Γ.Γ.Λ.Ε. 
ιστ) Έγγραφα που αφορούν στην έκδοση και ανανέωση διαβατηρίων, 
ιζ) Αποφάσεις με τις οποίες εγκρίνονται άδειες άσκησης ιδιωτικού έρ¬ 
γου χωρίς αμοιβή. 

ιη) Χορήγηση βεβαιώσεων σε ιδιώτες με βάση τα στοιχεία που υπάρ¬ 
χουν στην υπηρεσία. 

ιθ) Έγγραφα προς το Εθνικό Τυπογραφείο για εκτυπώσεις, χορηγή¬ 
σεις φύλλων της Εφημερίδας της Κυβέρνησης και λοιπού εντύπου υλι¬ 
κού. 

3. Στον προϊστάμενο του τμήματος Οικονομικού μεταβιβάζουμε τις 
ακόλουθες αρμοδιότητες καθώς και το δικαίωμα να υπογράφει «με 
Εντολή Αναπληρωτού Υπουργού» αποφάσεις, έγγραφα και λοιπές διοι¬ 
κητικές και οικονομικές πράξεις σε θέματα που αφορούν σε: 

α) Αποφάσεις έγκρισης για να ακολουθηθεί η διαδικασία της απευ¬ 
θείας ανάθεσης (άρθρο 22 Π. Δ/τος 173/90) και αποφάσεις απευθείας 
ανάθεσης και συμβάσεις καθώς και κάθε σχετική με το θέμα απόφαση, 
σύμφωνα με τις διατάξεις της παρ. 20 του άρθρου 3 του Ν, 1797/88, 
για τις περιπτώσεις που η σχετική δαπάνη δεν υπερβαίνει το ποσό των 
2.000.000 δραχμών. 

β) Αποφάσεις και εντολές που αφορούν δαπάνες, εγκρίσεις, κατανομή 
χρηματοδοτήσεων Δημ. Επενδ., προκηρύξεις δημοσίων διαγωνισμών, 
αποφάσεις κατακύρωσης αποτελεσμάτων διαγωνισμών και συμβάσεις, 
καθώς και κάθε σχετική με το θέμα απόφαση, στις περιπτώσεις που η 
σχετική δαπάνη δεν υπερβαίνει το ποσό- των 5.000.000 δραχμών. 

γ) Εντολές προς την Τράπεζα Ελλάδος, για την έκδοση επιταγών ή 
εντολών σε συνάλλαγμα. 

δ) Εξουσιοδοτήσεις προς το Ταμείο Πληρωμών για την εξόφληση ή 
είσπραξη χρηματικών ενταλμάτων. 

ε) Εξουσιοδοτήσεις προς το Ταμείο Παρακαταθηκών και Δανείων για 
την εξόφληση ή είσπραξη χρηαμτικών ενταλμάτων που έχουν εκδοθεί 
και εξοφλούνται μέσω του Ταμείου Παρακαταθηκών και Δανείων. 

στ) Έγγραφα με τα οποία αναζητούνται από τα Ασφαλιστικά Ταμεία 
των υπαλλήλων κρατήσεις αποδοχών και εισφορές που έχουν καταβλη¬ 
θεί αχρεωστήτως. 

ζ) Τις εντολές προς τους υπολόγους για την καταβολή δαπανών από 
τα χρηματικά εντάλματα προπληρωμής που έχουν εκδοθεί στο όνομά 
τους μέχρι του ποσού των 2.000.000 δραχμών για κάθε περίπτωση. 

η) Τις πράξεις θεώρησης των καταστάσεων εκκαθάρισης όλων των 
δαπανών καθώς και τα σχετικά διαβιβαστικά και λοιπά έγγραφα μέχρι 
του ποσού των 2.000.000 δραχμών για κάθε περίπτωση. 

θ) Αιτήματα προς το Γ.Λ.Κ. για αύξηση του διαθεσίμου ποσοστού πι¬ 
στώσεων από τον τακτικό προϋπολογισμό. 

ι) Προβλέψεις πιστώσεων που θα δαπανηθούν κάθε μήνα, 
ια) Εντολές χορήγησης υλικού για τις ανάγκες της Υπηρεσίας, 
ιβ) Έγγραφα στο Γ.Λ.Κ. για αυξομείωση των πιστώσεων του τακτι¬ 
κού προϋπολογισμού μέχρι του ποσού των 5.000.000. 

ιδ) Προτάσεις μεταφοράς πίστωσης από ένα κωδικό αριθμό σε άλλο 
κωδικό αριθμό, των φορέων του Υπουργείου ή άλλων Υπουργείων, κα¬ 
θώς και αναλήψεις πιστώσεις μέχρι του ποσού των 2.000.000 δραχ¬ 
μών. 

4. Στον Προϊστάμενο του τμήματος Γραμματείας μεταβιβάζουμε τις 


ακόλουθες αρμοδιότητες καθώς και το δικαίωμα να υπογράφει «με 
Εντολή Αναπληρωτού Υπουργού» αποφάσεις έγγραφα και λοιπές διοι¬ 
κητικές πράξεις σε θέματα που αφορούν σε: 

α) Βεβαιώσεις της ακρίβειας αντιγράφων, φωτογραφιών ή φωτοτυ¬ 
πιών οποιονδήποτε εγγράφων και γενικά δικαιολογητικών ύστερα από 
αντιπαραβολή τους με το επιδεικνευόμενο σχετικό πρωτότυπο ή ακριβές 
αντίγραφο. 

β) Βεβαίωση του γνησίου υπογραφής του υπηρετούντος προσωπικού 
και των πολιτών. 

γ) Έγκριση εγκατάστασης τηλεφωνικής σύνδεσης στις Νομαρχιακές 
Επιτροπές Λαϊκής Επιμόρφωσης (Ν.Ε.Λ.Ε.). 

δ) Έγγραφα με τα οποία αποστέλλονται βιβλία, έντυπα, οπτικοακου- 
στικά μέσα και κάθε άλλο επιμορφωτικό υλικό στις Νομαρχιακές Επι¬ 
τροπές Λαϊκής Επιμόρφωσης (Ν.Ε.Λ.Ε.). 

5. Στον Προϊστάμενο του τμήματος Νομικού Συντονισμού μεταβιβά¬ 
ζουμε τις ακόλουθες αρμοδιότητες καθώς και το δικαίωμα να υπογρά¬ 
φει «με Εντολή Αναπληρωτού Υπουργού» έγγραφα και λοιπές διοικητι¬ 
κές πράξεις σε θέματα που αφορούν σε: 

α) Ερωτήματα στο Νομικό Σύμβουλο του Υπουργείου. 

β) Έγγραφα που απευθύνονται στα δικαστήρια και αναφέρονται σε 
ένδικα μέσα που έχουν ασκηθεί κατά πράξεων ή παραλείψεων της διοί- 
κησης. 

6. Στον Προϊστάμενο του τμήματος Επιμόρφωσης και σεμιναρίων 
μεταβιβάζουμε την αρμοδιότητα και το δικαίωμα να υπογράφει «με 
Εντολή Αναπληρωτού Υπουργού» βεβαιώσεις στους υπαλλήλους της 
Γ.Γ.Λ.Ε. και των Ν.Ε.Λ.Ε. καθώς και στους Επιμορφωτές ότι παρακο¬ 
λούθησαν σεμινάρια, συνέδρια κ.λ.π. της Γ.Γ.Λ.Ε. 

Άρθρο 4 

Ο Υπουργός δικαιούται πάντοτε να ασκήσει ατομικά, χωρίς άλλη 
διατύπωση, την εξουσία, υπογραφής που έχει μεταβιβασθεί μέ την από¬ 
φαση αυτή. 

Άρθρο 5 

1. Σε κάθε περίπτωση έκδοσης πράξης σύμφωνα με τα προηγούμενα 
άρθρα μνημονεύεται στο προοίμιό της η απόφαση αυτή. 

2. Οι εξουσιοδοτούμενοι με την απόφαση αυτή να υπογράφουν «με 
εντολή Αναπληρωτού Υπουργού» μπορούν να ενημερώνουν τα ανωτέρω 
υπηρεσιακά κλιμάκια για κάθε σοβαρό, κατά την κρίση τους, θέμα ή να 
προωθούν για υπογραφή ανάλογες πράξεις. 

3. Από την ισχύ της απόφασης αυτής καταργείται κάθε προηγούμενη 
που ρυθμίζει το ίδιο θέμα. 

Η απόφαση αυτή να δημοσιευθεί στην Εφήμερίδα της Κυβερνήσεως. 
Αθήνα, 15 Ιανουάριου 1990 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 
- 4 - 

Αριθ, 3423.1/1/91 (2) 

Έγκριση Προϋπολογισμού Εσόδων - Εξόδιυν του Ο.Λ.Π. οικονομικής 
χρήαης 1991. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του Ν.Δ. 496/74 άρθρο 4 παράγραφος 1. 

2. Το άρθρο 2 του Κανονισμού Οικονομικής Διαχείρισης Ο.Λ.Π. 

3. Τις διατάξεις του Ν.Δ. 1220/81. 

4. Το έγγραφο Ο.Λ.Π. αριθ. 22619/8501/7.11.90 και 1924/ 
788/23.1.91. 

5. Τις 384/30.10.90 και 10/21.1.91 Πράξεις του Διοικητικού 
Συμβουλίου του Οργανισμού Λιμένος Πειραιώς «Περί εγκρίσεως του 
Προϋπολογισμού Εσόδων - Εξόδων Ο.Λ.Π. οικονομικής χρήσης 
1991». 

6. Το αριθ. 20/4.1.91 έγγραφο ΥΠ.ΕΘ.Ο./Γ.Γ./Δ.Ε.Κ.Ο., απο¬ 
φασίζουμε: 

Την έγκριση του Προϋπολογισμού Εσόδων - Εξόδων του Οργανι¬ 
σμού Λιμένος Πειραιώς οικονομικής χρήσεως 1991 όπως συντάχθηκε 
από την αρμόδια Υπηρεσία και που έχει ως εξής: 

Α. ΕΣΟΔΑ: Δραχμές είκοσι οκτώ δισεκατομμύ¬ 
ρια εννιακόσια ογδόντα οκτώ εκατομμύρια τριακό¬ 
σιες πενήντα πέντε χιλιάδες οκτακόσιες σαράντα 
δραχμές (είσπραξη τακτικών εσόδων 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


23.991.755.840 + έσοδα παρελθουσών χρήσεων 
300.000.000 + κρατήσεις υπέρ τρίτων 
4.696.600.000) 28.988.355.840 

Β. ΔΙΑΘΕΣΙΜΑ: Δραχμές δώδεκα δισεκατομ- . 
μύρια (καταθέσεων 11.500.000.000 + Ταμείου 
500.000.000) 12.000.000.000 

ΣΥΝΟΛΟ 40.988.355.840 

Α. ΕΞΟΔΑ: Δραχμές είκοσι οκτώ δισεκατομμύ¬ 
ρια εκατόν εβδομήντα δύο εκατομμύρια εκατό σα¬ 
ράντα χιλιάδες δραχμές (τακτικά έξοδα 
23.475.540.000 + απόδοση κρατήσεων 
4.696.600.000) 28.172.140.000 

Β. ΕΠΕΝΔΥΣΕΙΣ: Δραχμές εννέα δισεκατομμύ¬ 
ρια τετρακόσια οκτώ εκατομμύρια διακόσιες δεκα¬ 
πέντε χιλιάδες οκτακόσιες σαράντα δραχμές 9.408.215.840 

Γ. ΑΠΟΘΕΜΑΤΙΚΟ: Δραχμές τρία δισεκατομ¬ 
μύρια τετρακόσια οκτώ εκατομμύρια (επενδύσεων 
1.090.000.000 + Τακτικό 1.818.000.000 + 

Προσλήψεων Προσωπικού 500.000.000) 3.408.000.000 

40.988.355.840 


Η απόφαση αυτή να δημοσιευθεϊ στην Εφημερίδα της Κυβερνήσεως. 

Πειραιάς, 11 Φεβρουάριου 1991 

Ο ΥΠΟΥΡΓΟΣ 

ΑΡΙΣΤΟΤΕΛΗΣ ΠΑΥΛΙΔΗΣ 
-+- 

Αριθ. 2211.3/1/91 (3) 

Τροποποίηση Αποφάσεων ΥΕΝ. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 61 του ΝΔ 187/1973 «περί Κώδικος 
Δημοσίου Ναυτικού Δικαίου» (ΦΕΚ 261Α'/73). 

2. Τις διατάξεις του ΠΔ 591/1975 «περί Υγειονομικής Εξετάσεως 
των Υποψηφίων προς απογραφή ναυτικών, προς'απόκτησιν αποδεικτι¬ 
κών ναυτικής ικανότητος και εισαγωγήν εις Δημοσίας Σχολάς Ε.Ν. 
(ΦΕΚ 191/75). 

3. Τις διατάξεις του άρθρου 4 παράγρ. 2 και του άρθρου 10 παραγρ. 
2 του Ν. 1232/1982· (φΕΚ 22Α’/82). 

4. Την 145054/3/26.4.82 Κοινή απόφαση Υπουργών Προεδρίας 
Κυβερνήσεως και Εμπορικής Ναυτιλίας (ΦΕΚ 291Β’/82). 

5. Τις διατάξεις του άρθρου 11 παραγρ. 1 και 9 του Ν. 1256/82 
(ΦΕΚ 65Α/82). 

6. Τις αριθμ. 70052/2978/22.4.85, 70052/7434/21.11.83, 
70052/5746/6.8.82, 70052/71/8.1.86, 70052/3083/1,7.86 
αποφάσεις ΥΕΝ που αφορούν συγκρότηση ΥΕΑΝΕΘ Λιμενικών Αρ¬ 
χών. 

7. Τις αριθμ. 2151/32/90/5.6.90, 2316/11.6.90, 2211/1/ 
90/2.8.90, 2211/1/90/20.8.90, 2211/2/90/6.11.90, 2211/ 
4/90/19.11.90 αναφορές Λιμενικών Αρχών ΓΥΘΕΙΟΥ, ΗΡΑ¬ 
ΚΛΕΙΟΥ, ΡΕΘΥΜΝΟΥ, ΧΙΟΥ, ΚΑΒΑΛΑΣ, ΜΥΡΙΝΑΣ αντίστοιχα, 
αποφασίζουμε: 

Τροποποιούμε τις παραπάνω αναφερόμενες αποφάσεις μας και ανα¬ 
συγκροτούμε τις παρακάτω ΥΕΑΝΕΘ με αναδρομική ισχύ ως εξής: 

1. Υ/Χ ΓΥΘΕΙΟΥ: Από τους Ιατρούς ΦΟΡΑΚΗ Λουκά (Υγειονο- 
λόγο),και ΚΟΚΚΙΝΟ Αγάπιο (οφθαλμίατρο) ως τακτικά μέλη, αναδρο¬ 
μικά από 5.6.90. 

2. Κ.Λ. ΗΡΑΚΛΕΙΟΥ: Από τους Ιατρούς ΜΑΚΡΥΓΙΑΝΝΑΚΗ Ιω¬ 
άννη (παθολόγο) και ΡΟΚΑΔΑΚΗ Ευάγγελο (οφθαλμίατρο), ως τα¬ 
κτικά μέλη, αναδρομικά από 11.6.90. 

3. Υ/Χ ΡΕΘΥΜΝΟΥ: Από τους Ιατρούς ΠΑΠΑΔΑΚΗ Μαρία (πα¬ 
θολόγο) ως Πρόεδρο, ΣΠΑΝΔΑΓΟ Σταύρο (οφθαλμίατρο) και ΚΑ¬ 
ΠΑΡΟ Στυλιανό (οφθαλμίατρο) ως τακτικά μέλη, αναδρομικά από 
2.8.90. 

4. Κ.Λ. ΧΙΟΥ: Από τους Ιατρούς ΒΡΟΥΛΗ Παντελή (παθολόγο) 
ΚΟΜΜΑ Ανάργυρο (οφθαλμίατρο) σαν τακτικά μέλη και ΜΥΛΩΝΑ 
Αντώνιο (παθολόγο) και ΛΑΤΟΥΣΑΚΗ Αλέξανδρο (οφθαλμίατρο) ως 
αναπληρωματικά μέλη, αναδρομικά από 20.8.90. 

5. Κ.Λ. ΚΑΒΑΛΑΣ: Από τους Ιατρούς ΠΟΡΤΙΝΟ Νικόλαο (Γενικής 


Ιατρικής)) και ΜΙΜΙΔΗ ΒΑΣΙΛΕΙΟ (οφθαλμίατρο) ως τακτικά μέλη 
και ΣΑΜΑΡΑ Γεώργιο (Γενικής Ιατρικής, ΠΑΠΑΣΤΥΛΙΑΝΟ Στυ¬ 
λιανό (οφθαλμίατρο) ως (αναπληρωματικά μέλη, αναδρομικά από 
6.11.90. 

6. Λ/Χ ΜΥΡΙΝΑΣ: Από τους Ιατρούς ΠΕΡΠΕΡΙΔΗ Βασίλειο (πα¬ 
θολόγο) και ΠΑΝΑΓΙΩΤΟΥ Σταύρο (οφθαλμίατρο) ως τακτικά μέλη 
και ΤΣΙΝΟΓΛΟΥ Νικόλαο (χειρούργο) και ΜΠΑΒΕΑ Θεόδωρο (Μι¬ 
κροβιολόγο) ως αναπληρωματικά μέλη, αναδρομικά από 19.11.90. 
Η παρούσα να δημοσιευθεϊ στην Εφημερίδα της Κυβερνήσεως. 

Πειραιάς, 8 Φεβρουάριου 1991 

• Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 
-♦- 

Αριθ. 7132/90 (4) 

Σύσταση Δημοτικής Επιχείρησης Ανάπτυξη Δήμου Δάφνης Αττικής. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: · 

1. Τις διατάξεις της παρ. 3 του άρθρου 260 του Π.Δ. 323/89 «Δη¬ 
μοτικός και Κοινοτικός Κώδικας». 

2. Την απόφαση του Υπουργού Εσωτερικών με αριθμό 25027/ 
9.4.84 που δημοσιεύτηκε στο 244/19.4.84 ΦΕΚ τ. Β'. 

3. Τις διατάξεις του Π. Δ/τος 250/89 που αφορά τη μεταβίβαση 
αρμοδιοτήτων του Υπουργού Εσωτερικών στους Νομάρχες. 

4. Την απόφαση του Δημοτικού Συμβουλίου Δάφνης με αριθμ. 63/ 
89, αποφασίζουμε: 

1. Συνιστούμε στο Δήμο Δάφνης του Νομού Αττικής Δημοτική Επι¬ 
χείρηση με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΑΝΑΠΤΥ¬ 
ΞΗΣ ΠΟΛΙΤΙΣΜΟΥ ΔΗΜΟΥ ΔΑΦΝΗΣ», ως ίδιο Νομικό Πρόσωπο 
ιδιωτικού δικαίου, το οποίο διέπεται από τις διατάξεις των άρθρων 260 
έως 267, 270, 274 και 287 του Π.Δ, 323/89 (Δημοτικός και Κοινο¬ 
τικός Κώδικας). 

2. Σκοπός της Επιχείρησης είναι η ανάληψη δραστηριοτήτων που 
έχουν σχέση με τρεις αλληλένδετους τομείς: τον εκπαιδευτικό (σεμινά¬ 
ρια, εργαστήρια κλπ.), τον επιμορφωτικό (εκδηλώσεις, διαλέξεις κλπ.) 
και τον ψυχαγωγικό, παράλληλα με δραστηριότητες σε έργα ανάπτυξης 
της πόλης (όπως δημιουργία χώρων στάθμευσης, δημοτική αγορά, πο¬ 
λυκαταστήματα κλπ.). 

3. Διοίκηση: Η επιχείρηση διοικείται από ενδεκαμελές (11) Διοικη¬ 
τικό Συμβούλιο που τα μέλη του ορίζονται, μαζί με τους αναπληρωτές 
τους, από το Δημοτικό Συμβούλιο. 

Τα μέλη του Διοικητικού Συμβουλίου της επιχείρησης είναι: 
α) Ο Δήμαρχος ως Πρόεδρος, 
β) Πέντε (5) Δημοτικοί Σύμβουλοι, 
γ) Δύο (2) εκπρόσωποι κοινωνικών φορέων, 
δ) Ένας (1) εκπρόσωπος των εργαζομένων όταν η επιχείρηση απα¬ 
σχολεί περισσότερους από είκοσι (20) εργαζομένους. 

ε) Και τα υπόλοιπα μέλη είναι δημότες ή κάτοικοι του Δήμου Δάφνης 
που έχουν πείρα ή γνώσεις σχετικές με το αντικείμενο της επιχείρησης. 

Στην περίπτωση που η επιχείρηση δεν απασχολήσει περισσότερους 
από είκοσι (20) εργαζόμενους στη θέση του εκπροσώπου των εργαζομέ¬ 
νων στο Διοικητικό Συμβούλιο θα οριστεί δημότης ή κάτοικος. 

4. Διάρκεια: Η διάρκεια της επιχείρησης είναι (30) χρόνια από την 
δημοσίευση της απόφασης αυτής στην Εφημερίδα της Κυβερνήσεως. 

5. Περιουσία: Στην επιχείρηση δεν θα εκχωρηθεί από τον Δήμο η 
ψιλή κυριότητα των ακινήτων του, ως περιουσιακά στοιχεία της επιχεί¬ 
ρησης, αλλά θα παραχωρηθεί δωρεάν η χρήση των παρακάτω ακινή¬ 
των, των οποίων η αποτίμηση της αξίας, έγινε σύμφωνα με τις διατά¬ 
ξεις του άρθρου 9 του Ν. 2190/920. 

α) Πενταόροφου κτιρίου του Δήμου επί της οδού Ηλιουπόλεως 120 
εμβαδού 698,35 μ 2 αντικειμενικής αξίας περίπου 50.000.000 δρχ. 

β) Οικίας «Γ. ΜΠΟΥΖΙΑΝΗ» Μπουσιάνη 27 ισογείου εμβαδού 103 
μ 2 αντικειμενικής αξίας περίπου 10.000.000 δρχ. 

γ) Ισογείου αιθούσης κτιρίου Βύρωνος - Αλεξάνδρας εμβαδού 167μ 2 
αντικειμενικής άξιου; περίπου 11.690.000 δρχ. 

δ) Δευτέρου ορόφου του ως άνω κτιρίου εμβαδού 345 μ 2 αντικειμενι- 
κής αξίας περίπου 24.150.000 δρχ. 

ε) Πρώτου ορόφου του ως άνω κτιρίου εμβαδού 54 μ 2 οιντικειμενικής 
αξίας περίπου 37.800.000 δρχ. * 

στ) Υπογείου χώρου κτιρίου Πλούτωνος - Βότση εμβαδού 140 μ 2 

αντικειμενικής αξίας περίπου 9.800.000 δρχ. 

ζ) Θερινού κινηματογράφου «ΡΙΡΙΚΑ» Ηλ. Ηλιου και Ηλιουπόλεως 
εμβαδού 731 μ 2 αντικειμενικής αξίας οικοπέδου 15.000.000 δρχ. 

η) Κυλικείου Δημοτικού Νεκροταφείου εμβαδού 92 μ 2 αντικειμενι¬ 
κής αξίας περίπου 7.000.000 δρχ. 

θ) Των ειδών που προέρχονται από τον εξοπλισμό του ΚΕΝΤΡΟΥ 
ΝΕΟΛΑΙΑΣ και του ΠΝΕΥΜΑΤΙΚΟΥ ΚΕΝΤΡΟΥ. 

6. Έδρα: Έδρα της Επιχείρησης είναι ο Δήμος Δάφνης του Νομού 
Αττικής. . 

7. Κεφάλαιο: Το αρχικό κεφάλαιο της Επιχείρησης ανέρχεται στο 
ποσό των 33.550.000 δρχ. 

Ενώ το κεφάλαιο επένδυσης ανέρχεται στο ποσό των 78.284.000 

δ ρχ· 

8. Πόροι: Πόροι της επιχείρησης είναι τα έσοδα από την άσκηση της 
δραστηριότητάς της, οι πρόσοδοι από την περιουσία της, δάνεια, κληρο¬ 
νομιές, εισφορές, δωρεές και λοιπές επιχορηγήσεις. 

9. Διάλυση: Η επιχείρηση διαλύεται: 

α) Ύστερα από απόφαση του Δημοτικού Συμβουλίου Δάφνης που 
λαμβάνεται με την απόλυση πλειοψηφία των μελών του και όμοια του 
Νομάρχη Αθηνών. 

β) Όταν λήξει χωρίς να παραταθεί η διάρκεια της επιχείρησης και 

γ) Σε περίπτωση πτώχευσης της επιχείρησης, τη διάλυση της επιχεί¬ 
ρησης ακολουθεί η εκκαθάριση. 

Εκτός από την περίπτωση της πτώχευσης η εκκαθάριση ενεργείται 
από εκκαθαριστές που ορίζονται από το Δημοτικό Συμβούλιο. 

Στην εκκαθάριση διεκπεραιώνονται οι εκρεμείς υποθέσεις, εισπράτο- 
νται οι απαντήσεις, ρευστοποιείται η περιουσία και πληρώνονται τα χρέη 
της επιχείρησης. Το υπόλοιπο περιέρχεται στο Δήμο Δάφνης: 

10. Η συγκρότηση, η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, η διαχείρηση και η εποπτεία της 
επιχείρησης, διέπονται από τις σχετικές διατάξεις του Δημοτικού και 
Κοινοτικού κώδικα Π,Δ. 323/89 και την με αριθμό 25027/84 από¬ 
φαση του Υπουργού Εσωτερικών που δημοσιεύτηκε στο ΦΕΚ 244/ 
19.4.84 τεύχος Β’. 

Η παρούσα να δημοσιευθεί στην. Εφημερίδα της Κυβερνήσεως. 

Αθήνα, 4 Φεβρουάριου 1991 
Ο Νομάρχης 

ΓΙΑΝΝΗΣ ΕΜ. ΑΓΓΕΛ1ΔΑΚΗΣ 

-+- 

Αριθ.’ ΕΡ/780 (5) 

Συγκρότηση Νομαρχιακής Επιτροπής Επαγγελματικής Κατάρτισης 
και Απασχόλησης Ν. Αιτωλοακαρνανίας. 

Η ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 
Έχοντας υπόψη: 

1. Τις διατάξεις του Ν. 3200/55 «Περί Διοικητικής Αποκεντρώ- 
σεως». 

2. Τις διατάξεις του άρθρου 3 του Ν. 1836/89 «Προώθηση της απα¬ 
σχόλησης και της επαγγελματικής κατάρτισης και άλλες διατάξεις». 

3. Τις αριθμ. 40056/28.3.90 και 40175/24.7.90 εγκυκλίους 
διαταγές του Υπουργείου Εργασίας. 

4. Την αριθμ. ΕΡ/780/7.9.90 απόφασή μας «Καθορισμός λειτουρ¬ 
γίας της ΝΕΕΚΑ Ν. Αιτωλοακαρνανίας κλπ.». 

5. Την αριθμ. ΕΡ/842/7.9.90 απόφασή μας «Ορισμός Υπηρεσίας 
που θα εκπροσωπηθεί στη ΝΕΕΚΑ Ν. Αιτωλοακαρνανίας». 

6. Τις προτάσεις των οικείων οργανώσεων που υποβλήθηκαν στην 
Υπηρεσία μοις, ύστερα από το αριθμ. ΕΡ/930/16,10.90 έγγραφό μας, 
αποφασίζουμε: 

Συγκροτούμε τη Νομαρχιακή Επιτροπή Επαγγελματικής Κατάρτι¬ 
σης και Απασχόλησης (ΝΕΕΚΑ) Ν.- Αιτωλοακαρνανίας, από τους πιο 
κάτω αναφερομένους. · ι · ” 

1. Μαίρη Σορώττου - Τσανάκη, Νομάρχη Αιτωλοακαρνανίας, ανα- 
πληρώμενη από τον Ντίσιο Ζήση υπάλληλο της Δ/νσης Γεωργίας Με- 
σολλογίου. 

2. Κωνσταντίνο Λύτρα, εκπρόσωπο του Εργατοϋπαλληλικού Κέ- 
ντρου Μεσολογγίου, με αναπληρωτή τον Μαστρανδρέου Αλέξανδρο από 
το ίδιο Ε.Κ. 

3. Σπυρίδωνα Πασσιόπουλό, εκπρόσωπο του Εμποροβιομηχανικού 

Συλλόγου Μεσολογγίου, με αναπληρωτή τον Δημήτριο Δροσόπουλο 
από τον ίδιο Σύλλογο. . ι 


4. Χρήστο Τσακανίκα, εκπρόσωπο της Τοπικής Ένωσης Δήμου και 
Κοινοτήτων, με αναπληρωτή του τον Σωτήρη Αποστολόπουλο από την' 
ίδια Ένωση. 

5. Αθανάσιο Ζαρζάνη, εκπρόσωπο της Νομαρχιακής Επιτροπής 
Παιδείας, με αναπληρωτή του τον Ιωάννη Κατσαρό από την ίδια Επι¬ 
τροπή. 

6. Τον Διευθυντή της Υπηρεσίας Ν. Αιτωλοακαρνανίας του Ο.Α.Ε.Δ. 
με αναπληρωτή το νόμιμο αναπληρωτή του. 

Γραμματέα ορίζουμε τον Δημήτριο Κατσιμάρη, υπάλληλο που υπη¬ 
ρετεί στην Εργατική Εστία Αγρίνιου, με αναπληρωτή τον Δημήτριο 
Φαλλίδα, υπάλληλο του Οργανισμού Εργατικής Εστίας, απεσπασμένο 
στο Τμήμα Επιθ/σης Εργασίας Ναυπάκτου. 

Η Επιτροπή έργο της οποίας είναι το αναφερόμενο στην παρ. 2 του 
άρθρου 3 του Ν. 1836/89, θα λειτουργεί σύμφωνα με την αριθμ. ΕΡ/ 
780/7.9.90 απόφασή μας. , 

Η θητεία των μελών της Επιτροπής λήγει την 31.3.92. 

Η απόφαση αυτή, της οποίας η ισχύς αρχίζει από την υπογραφή της, 
να δημοσιευθεί στην Εφημερίδα της Κυβερνήσεως. 

Μεσολόγγι, 30 Ιανουάριου 1991 
Η Νομάρχης 

ΜΑΙΡΗ ΣΟΡΩΤΤΟΥ ΤΣΑΝΑΚΗ 

-♦- 

Αριθ. 2438 (6) 

Σύσταση ίδιου Νομικού Προσώπου στην Κοιν. Ασημένιου Ν. Έβρου με 
την επωνυμία «Σχολική Επιτροπή Νηπιαγωγείου και Δημοτικού 
Σχολείου Ασημένιου». 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Τις διατάξεις α) του άρθρου 187 του Δημοτικού και Κοινοτικού 
Κώδικα (Π.Δ. 323/89). 

2. Τις διατάξεις του άρθρου 5 του Ν. 1894/90 «Για την ακαδημία 
και άλλες εκπαιδευτικές διατάξεις». 

3. Την αριθμ. 5/1991 απόφαση του Κοινοτικού Συμβουλίου Ασημέ¬ 
νιου του Νομού Έβρου, αποφασίζουμε: 

1. Συστήνουμε ίδιο νομικό πρόσωπο με το όνομα Σχολική Επιτροπή 
Δημοτικού Σχολείου και Νηπιαγωγείου της Κοινότητας Ασημένιου του 
Νομού Έβρου. 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για την κάλυψη των 
δαπανών λειτουργίας των αντίστοιχων Σχολείων (θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς αναλωσίμων υλικών 
κ.λπ.), η αμοιβή καθαριστριών, η εκτέλεση έργων για την επισκευή και 
συντήρηση των αντίστοιχων Σχολείων και του κάθε είδους εξοπλισμού 
τους, η εισήγηση προς τις αντίστοιχες διευθύνσεις Πρωτοβάθμιας και 
Δευτεροβάθμιας Εκπαίδευσης για τον εφοδιασμό από τον Οργανισμό 
Σχολικών Κτιρίων των αντίστοιχων Σχολείων με έπιπλα και εξοπλι- 
στικά είδη και από το Υπουργείο Εθνικής Παιδείας και Θρησκευμάτων, 
με βιβλία για τις αντίστοιχες Σχολικές βιβλιοθήκες η διαχείριση των 
εσόδων από την ενδεχόμενη εκμετάλλευσή των σχολικών κυλικείων, 
καθώς και η λήψη κάθε άλλου μέτρου που κρίνεται αναγκαίο γιά τη 
στήριξη της διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από επταμελές Διοικητικό Συμ¬ 
βούλιο που αποτελείται από: 

α. Τον εκάστοτε' Πρόεδρο της Κοινότητας ως Πρόεδρο ή τον εκά- 
στοτε Αντιπρόεδρο της Κοινότητας ως Πρόεδρο, 
β. Ένα (1) Κοινοτικό Σύμβουλο. 

γ. Τον εκάστοτε Δ/ντή του Δημοτικού Σχολείου Ασημένιου, 
δ. Τον εκάστοτε Δ/ντή του Νηπιαγωγείου Ασημένιου, 
ε. Τον εκάστοτε Πρόεδρο του συλλόγου γονέων και κηδεμόνων του 
Δημοτικού Σχολείου και Νηπιαγωγείου και 
στ) Δύο (2) δημότες. 

4. Η θήτεία,του πρώτου Δ.Σ. του νομικού αυτού προσώπου λήγει με 
τη λήξη της παρούσας δημοτικής περιόδου. Η θητεία των μελών του 
Δ.Σ. ακολουθεί την κοινοτική περίοδο. Το Δ.Σ. εκλέγει αντιπρόεδρο και 
γραμματέα. 

5. Πόροι του Νομικού Προσώπου είναι: 

α. Η ετήσια επιχορήγηση της Κοινότητας Ασημένιου. 

β. Η ετήσια επιχορήγηση του κράτους. 

γ. Οι κάθε είδους εισφορές, δωρεές, κληρονομιές, κληροδοσίες. 

δ. Εισπράξεις από το αντίτιμο των παρεχόμενων πραγμάτων ή υπη- 
'ρεσιών. 

ε. Πρόσοδοι από την περιουσία του. 

' 6. Περιουσία. Αυτή συνιστάται στους τίτλους που κατέχουν αυτή τη 

στιγμή όπως αυτή είναι μεταγραμμένη στο Υποθηκοφυλακείο Διδυμο¬ 
τείχου. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Αλεξανδρούπολη, 6 Φεβρουάριου 1991 

. Ο Νομάρχης κ.α.α. 

Ο Δ/ντής Εσωτερικών 
ΑΝ. ΑΝΑΣΤΑΣΟΠΟΥΛΟΣ 

-φ- 

Αριθ. ΑΓ 1122 (7) 

Σύσταση ίδιου Νομικού Προσώπου στην Κοιν. Δόξας Ν. Έβρου με την 
επωνυμία «Σχολική Επιτροπή Δημοτικού Σχολείου και Νηπιαγω¬ 
γείου Δόξας». 

Θ ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις α) του άρθρου 187 του Δημοτικού και Κοινοτικού 
Κώδικα (Π.Δ. 323/89). 

2. Τις διατάξεις του άρθρου 5 του Ν. 1894/90 «Για την ακαδημία 
και άλλες εκπαιδευτικές διατάξεις». 

3. Την αριθμ. 7/1991 απόφαση του Κοινοτικού Συμβουλίου Δόξας 
του Νομού Έβρου, αποφασίζουμε: 

1. Συστήνουμε ίδιο νομικό πρόσωπο με το όνομα Σχρλική Επιτροπή 
Δημοτικού Σχολείου και Νηπιαγωγείου της Κοινότητας Δόξας του Νο¬ 
μού Έβρου. 

2. Σκοπός του Νομικού Προσώπου είναι: Η διαχείριση των πιστώ¬ 
σεων που διατίθενται για την κάλυψη των δαπανών λειτουργίας των 
αντίστοιχων Σχολείων (θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λπ.), η αμοιβή καθαρι¬ 
στριών, η εκτέλεση έργων για την επισκευή και συντήρηση των αντί¬ 
στοιχων Σχολείων και του κάθε είδους εξοπλισμού τους, η εισήγηση 
προς τις αντίστοιχες διευθύνσεις Πρωτοβάθμιας και Δευτεροβάθμιας 
Εκπαίδευσης για τον εφοδιασμό από τον Οργανισμό Σχολικών Κτιρίων 
των αντίστοιχων Σχολείων με έπιπλα και εξοπλιστικά είδη και από το 
Υπουργείο Εθνικής Παιδείας και Θρησκευμάτων, με βιβλία για τις 
αντίστοιχες Σχολικές βιβλιοθήκες η διαχείριση των εσόδων από την εν¬ 
δεχόμενη εκμετάλλευση των σχολικών κυλικείων, καθώς και η λήψη 
κάθε άλλου μέτρου που κρίνεται αναγκαίο για τη στήριξη της διοικητι¬ 
κής λειτουργίας των σχολικών μονάδων. 

3. Το Νομικό Πρόσωπο διοικείται από επταμελές Διοικητικό Συμ¬ 
βούλιο που αποτελείται από: 

α. Τον εκάστοτε Πρόεδρο της Κοινότητας ως Πρόεδρο ή τον εκά- 
στοτε Αντιπρόεδρο της Κοινότητας ως Πρόεδρο, 
β. Ένα (1) Κοινοτικό Σύμβουλο, 
γ. Τον εκάστοτε Δ/ντή του Δημοτικού Σχολείου Δόξας, 
δ. Τον εκάστοτε Δ/ντή του Νηπιαγωγείου Δόξας, 
ε. Τον εκάστοτε Πρόεδρο του συλλόγου γονέων και κηδεμόνων του 
Δημοτικού Σχολείου και Νηπιαγωγείου και 
στ) Δύο (2) δημότες. 

4. Η θητεία του πρώτου Δ.Σ. του νομικού αυτού προσώπου λήγει με 
τη λήξη της παρούσας δημοτικής περιόδου. Στη συνέχεια η θητεία των 
μελών του Δ.Σ. ακολουθεί την κοινοτική περίοδο. Το Δ.Σ. εκλέγει αντι¬ 
πρόεδρο και γραμματέα. 

5. Πόροι του Νομικού Προσώπου είναι: 

α. Η ετήσια επιχορήγηση της Κοινότητας Δόξας, 
β. Η ετήσια επιχορήγηση του κράτους. 

γ. Οι κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

6. Περιουσία. Αυτή συνιστάται στους τίτλους που κατέχουν αυτή τη 
στιγμή όπως αυτή είναι μεταγραμμένη στο Υποθηκοφυλακείο Διδυμο¬ 
τείχου. 

7. Το Νομικό Πρόσωπο εκπροσωπείται στα δικαστήρια και σε κάθε 


δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Αλεξανδρούπολη, 6 Φεβρουάριου 1991 

Ο Νομάρχης κ.α.α. 

Ο Δ/ντής Εσωτερικών 
ΑΝ. ΑΝΑΣΤΑΣΟΠΟΥΛΟΣ 

- ♦- 

Αριθ. 3448 (8) 

Σύσταση ίδιου Νομικού Προσώπου στην Κοινότητα Δελερίων του Νο¬ 
μού Λάρισας με την επωνυμία «Σχολική Επιτροπή Δημοτικού Σχο¬ 
λείου και Νηπιαγωγείου». 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 181 του Π.Δ/τος 323/89 (Δ.Κ.Κ.). 

2. Τις διατάξεις του Π.Δ. 331/1983 «Μεταβίβαση αρμοδιοτήτων 
του Υπουργού Εσωτερικών στους Νομάρχες». 

3. Τις διατάξεις του άρθρου 5 του Ν. 1894/1990 «Για την Ακαδη¬ 
μία Αθηνών και άλλες εκπ/κές διατάξεις». 

4. Την αριθμ. 4/1991 απόφαση του Κοινοτικού Συμβουλίου Δελε¬ 
ρίων, αποφασίζουμε: 

1. Συστήνουμε στην Κοινότητα Δελερίων του Νομού Λάρισας ίδιο 
Νομικό Πρόσωπο με την επωνυμία «Σχολική Επιτροπή Δημοτικού 
Σχολείου και Νηπιαγωγείου». 

2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

- Η εκτέλεση μικρών έργων για επισκευή και συντήρηση των διδακτη¬ 
ρίων. 

- Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός της 
σχολικής μονάδος, με έπιπλα και σκεύη, με βιβλία για τη σχολική βι¬ 
βλιοθήκη και γενικά μ’ όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
(αναγκαία για τη στήριξη της διοικητικής λειτουργίας της σχολικής μο¬ 
νάδος. 

3. Το Νομικό Πρόσωπο διοικείται από επταμελές Διοικητικό Συμ¬ 
βούλιο αποτελούμενο από: 

α. Τον εκάστοτε Πρόεδρο της Κοινότητας, ως Πρόεδρο, 
β. Το Δ/ντή του Δημοτικού Σχολείου Δελερίων. 
γ. Το Δ/ντή του Νηπιαγωγείου Δελερίων. 

δ. Τον εκπρόσωπο του συλλόγου Γονέων και Κηδεμόνων του Δημοτι¬ 
κού Σχολείου και Νηπιαγωγείου Δελερίων. 

ε. Δύο (2) κοινοτικούς συμβούλους που ορίζονται από το Κ.Σ. 
στ. Έναν (1) κάτοικο κοιν. Δελερίων. 

4. Πόροι του Νομικού Προσώπου είναι: 
α. Ετήσια επιχορήγηση του Κράτους. 

β. Ετήσια επιχορήγηση της Κοινότητας. 

γ. Κάθε είδους εισφορές, δωρεές, κληρονομιές, κληροδοσίες. 

6. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

5. Περιουσία. 

6. Η θητεία των μελών του Διοικητικού Συμβουλίου ακολουθεί τη 
δημοτική περίοδο. Το Διοικητικό Συμβούλιο εκλέγει αντιπρόεδρο και 
γραμματέα. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Λάρισα, 8 Φεβρουάριου 1991 

Με εντολή Νομάρχη 
Ο Διευθυντής 

ΔΗΜΗΤΡΙΟΣ ΚΑΛΑΦΑΤΑΚΗΣ 

Αριθ. 3520 (9) 

Σύσταση ίδιου Νομικού Προσώπου στην Κοινότητα Τερψιθέας του Νο¬ 
μού Λάρισας με την επωνυμία «Σχολική Επιτροπή Δημοσίων Σχο¬ 
λείων (Δημοτικό - Νηπιαγωγείο)». 

Ο 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 187 του Π.Δ/τος 323/89 (Δ.Κ.Κ.). 

2. Τις διατάξεις του Π.Δ. 331/1983 «Μεταβίβαση αρμοδιοτήτων 
του Υπουργού Εσωτερικών στους Νομάρχες». 

3. Τις διατάξεις του άρθρου 5 του Ν. 1894/1990 «Για την Ακαδη¬ 
μία Αθηνών και άλλες εκπ/κές διατάξεις». 

4. Την αριθμ. 23/90 απόφαση του Κοινοτικού Συμβουλίου Τερψι- 
θέας, αποφασίζουμε: 

1. Συστήνουμε στην Τερψιθέα του Νομού Λάρισας ίδιο Νομικό Πρό¬ 
σωπο με την επωνυμία «Σχολική Επιτροπή Δημοσίων Σχολείων Τερψι- 
θέας (Δημοτικό - Νηπιαγωγείο)». 

. 2. Σκοπός του Νομικού Προσώπου είναι: 

- Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών, αμοιβή καθαριστριών κ.λπ. 

- Η εκτέλεση μικρών έργων για επισκευή και συντήρηση των διδακτη¬ 
ρίων. 

- Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός της 
σχολικής μονάδος, με έπιπλα και σκεύη, με βιβλία για τη σχολική βι¬ 
βλιοθήκη και γενικά μ’ όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 9μελές Διοικητικό Συμβούλιο 
αποτελούμενο από: 

α. Τον εκάστοτε Πρόεδρο της Κοινότητας, ως Πρόεδρο, 
β. Δύο (2) κοινοτικούς συμβούλους που ορίζονται από το Κ.Σ. 
γ. Τον εκάστοτε Δ/ντή του Δημοτικού Σχολείου Τερψιθέας. 
δ. Την εκάστοτε Δ/ντρια του Νηπιαγωγείου, 
ε. Τον εκάστοτε εκπρόσωπο του συλλόγου Γονέων και Κηδεμόνων 
του Δημοτικού Σχολείου Τερψιθέας. 

στ. Τον εκάστοτε εκπρόσωπο του συλλόγου Γονέων και Κηδεμόνων 
του Νηπιαγωγείου Τερψιθέας. 

ζ. Δύο κατοίκους της Κοινότητας Τερψιθέας. 

4. Πόροι του Νομικού Προσώπου είναι: 
α. Ετήσια επιχορήγηση του Κράτους. 

β. Ετήσια επιχορήγηση της Κοινότητας, 
γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

5. Περιουσία. 

6. Η θητεία των μελών του Διοικητικού Συμβουλίου ακολουθεί τη 
δημοτική περίοδο. Το Διοικητικό Συμβούλιο εκλέγει αντιπρόεδρο και 
γραμματέα. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Λάρισα, 8 Φεβρουάριου 1991 
Με εντολή Νομάρχη 
Ο Διευθυντής 

ΔΗΜΗΤΡΙΟΣ ΚΑΛΑΦΑΤΑΚΗΣ 


Αριθ. 2823 (10) 

Σύσταση Νομικού Προσώπου στην Κοινότητα Καραβομύλου Ν. Φθ/ 
δας με την επωνυμία «Σχολική Επιτροπή Δημοτικού Σχολείου και 
Νηπιαγωγείου». 

Ο ΝΟΜΑΡΧΗΣ ΦΘΙΩΤΙΔΑΣ 
Έχοντας υπόψη: 

1. Τις διατάξεις του άρθρου 187 του Π.Δ/τος 323/89 (Δ.Κ.Κ.). 

2. Τις διατάξεις του άρθρου 5 του Ν. 1894/90 «Για την Ακαδημία 
Αθηνών και άλλες εκπαιδευτικές διατάξεις» που δημοσιεύθηκε στο 
110/27.8.1990 (τ.Β’) ΦΕΚ. 

3. Την 2/91 απόφαση του Κοινοτικού Συμβουλίου Καραβομύλου, 
αποφασίζουμε: 

1. Συνιστούμε Νομικό Πρόσωπο με την επωνυμία «Σχολική Επι¬ 
τροπή Δημοτικού Σχολείου και Νηπιαγωγείου» στην Κοινότητα Καρα¬ 
βομύλου του Νομού Φθιώτιδας. 

2. Σκοπός του Νομικού Προσώπου είναι: 

- Η διαχείριση.των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, (αναλώσιμων υλικών κ.λπ. 

- Η εκτέλεση μικρών έργων για επισκευή και συντήρηση των διδακτη¬ 
ρίων. 

- Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός της 
σχολικής μονάδος, με έπιπλα και σκεύη, με βιβλία για τη σχολική βι¬ 
βλιοθήκη και γενικά μ’ όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 7μελές Διοικητικό Συμβούλιο 
αποτελούμενο από: 

α. Τον εκάστοτε Πρόεδρο της Κοινότητας ή τον Κοινοτικό Σύμβουλο 
που θα ορισθεί με απόφαση του Κοιν. Συμβουλίου, ως Πρόεδρο, 
β, Δύο κοινοτικούς συμβούλους, 
γ. Το Διευθυντή του Δημοτικού Σχολείου, 
δ. Τη Διευθύντρια του Νηπιαγωγείου. 1 

ε. Έναν (1) δημότη ή κάτοικο της Κοινότητας, 
στ. Έναν (1) εκπρόσωπο του Συλλόγου γονέων και κηδεμόνων. 

Οι Κοινοτικοί Σύμβουλοι και ο δημότης ή κάτοικος της Κοινότητας 
ορίζονται από το Κοινοτικό Συμβούλιο. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας κοινοτικής περιόδου. 

Η θητεία των μελών του Δ.Σ. ακολουθεί τη δημοτική ή κοινοτική πε¬ 
ρίοδο. 

Το Δ.Σ. εκλέγει αντιπρόεδρο και γραμματέα. 

. 5. Πόροι του Νομικού Προσώπου είναι: 
α. Ετήσια επιχορήγηση του Κράτους, 
β. Ετήσια επιχορήγηση της Κοινότητας, 
γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. · 

ε. Πρόσοδοι από την περιουσία του. 

6. Περιουσία του είναι αυτή που ανήκει στα σχολικά ταμεία του Νό¬ 
μου 539/31, είτε στο Ταμείο ανέγερσης Διδακτηρίου (ΤΑΔ), είτε στη 
Σχολική Εφορία άρθρου 40 Ν. 1566/85. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Λαμία, 11 Φεβρουάριου 1991 

Ο Νομάρχης 
ΧΡ. ΛΑΔΙΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833’ 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΘΒ 

λειτουργούν καθημερινό από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) 1 

Για 

το Τεύχος Α’ 

Δρχ. 

10.000 

β) 

» 

» 

» 

Β' 

» 

19.000 

Υ) 

» 

» 

» 

Γ 

» 

6.000 

δ) 

» 

» 

» 

Δ' 

» 

18.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

40.000 

ια) 1 

Για 

όλα 

τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 60Θ 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 



















